Ruta Vintule

Ruta Vintule (s. 6. tammikuuta 1944 Riika) on latvialainen säveltäjä. Hän opiskeli pianonsoittoa sekä säveltämistä ja valmistui Jānis Ivanovsin sävellysluokalta vuonna 1967. Hän on työskennellyt muun muassa naiskuoro Dzintarsin ja Latvian akateemisen valtionkuoron säestäjänä. Säveltäjänä Vintule on keskittynyt kamariteosten ja kuoromusiikin luomiseen. Merkittävissä määrin hän on säveltänyt seka- ja naiskuoroille. Hänen teoksilleen luonteenomaista on lyyrinen ilmaisu, romanttisuus ja impressionistisiin perinteisiin juurensa juontava musiikillinen kieli.

Lähteet

Aiheesta muualla 
 AllMusic: Ruta Vintule 

Latvialaiset säveltäjät
Vuonna 1944 syntyneet
Elävät henkilöt